Skaidrojošais apraksts būvobjektam:

**Izglītības iestādes ēkas pamatu pastiprināšana, Svētes iela 33, Jelgava**

1. **Vispārējas piezīmes**

Būvdarbi jāveic, ievērojot Ministru kabineta noteikumi Nr. 92 “Darba aizsardzības prasības, veicot būvdarbus” prasības.

Darbu veikšana pieļaujama juridiskām personām, kurām ir licence atbilstošu darbu veikšanai. Būvdarbus veikt saskaņā ar darbu drošības, ugunsdrošības prasībām un noteikumiem.

Visas atsauces uz materiālu un izstrādājumu izgatavotājfirmām, kuras norādītas būvprojektā, liecina tikai par šo izstrādājumu kvalitātes un apkalpošanas līmeni. Būvprojektā norādīto izstrādājumu un materiālu nomaiņa ir iespējama ar citiem tehniski analogiem izstrādājumiem un materiāliem, iepriekš to saskaņojot ar projekta autoru.

Būvdarbu veicējam pirms jebkura darba uzsākšanas jāpārliecinās par rasējumos norādītajiem izmēriem. Neatbilstību vai pretrunu gadījumā vērsties pie projekta autora neskaidrību novēršanai. Izmērus nedrīkst nolasīt pēc rasējumā norādītā mēroga.

Būves galvenais lietošanas veids: 1263 – Skolas, universitātes un zinātniskās pētniecības ēkas.

1. **Projektēšanas parametri.**
   1. Būvprojekts izstrādāts saskaņā ar Latvijas būvnormatīvu prasībām:
      1. LVS EN 1991-1-1: 2006 „Eirokodekss. Iedarbes uz konstrukcijām. 1-1.daļa: Vispārīgās iedarbes. Blīvums, pašsvars, ēku lietderīgās slodzes”.
      2. LBN 003-15 “Būvklimatoloģija”.
      3. LBN 207-15 "Ģeotehniskā projektēšana".
      4. LBN 002-15 "Ēku norobežojošo konstrukciju siltumtehnika".
      5. LBN 201-15 “Būvju ugunsdrošība”.
      6. LBN 203-15 "Betona būvkonstrukciju projektēšana".
      7. LBN 205-15 "Mūra būvkonstrukciju projektēšana".
      8. LBN 202-15 "Būvprojekta saturs un noformēšana".
      9. "Būvniecības likums", Saeima, stājies spēkā 2014.01.10.
      10. MK not.Nr.500 "Vispārīgie būvnoteikumi", stājies spēkā 2014.01.10.
      11. MK not.Nr.529 "Ēku būvnoteikumi", stājies spēkā 2014.01.10.
      12. "Aizsargjoslu likums", Saeima 1997.05.02.
      13. LBN 208-15 "Publiskas būves".
      14. Ēku energoefektivitātes likums.

Pamati:

Paredzēts saglabāt esošos lentveida saliekamā dzelzsbetona lentveida pamatus, tos pastiprinot. Esošo pamatu iebūves dziļums ir ~1,20-1,30 metri, mērot no esošā zemes līmeņa. Esošajiem pamatiem izmantoti pamatu bloki ar platumu 400mm. Zem pamatiem ir ~300mm augsta pamatu pēda. Pamatu pēda ir ar nošļaupumu ārpusē. Pamatu pēda izvirzās ārpus pamatu sienas plaknes par ~350-450mm. Līdz ar to, saskaņā ar padomju laiku tipveida dzelzsbetona elementu sortimentu, kopējais pamatu pēdas platums ir 1200mm. Saskaņā ar nestspējas aprēķinu, lai ēkas 3.stāvā izvietotu lietderīgo slodzi, esošos pamatus nepieciešams pastiprināt. Pastiprināšanas risinājumus skatīt rasējumos. Ēkas Austrumu pusē pamatus paredzēts pastiprināt, esošos pamatus atrokot līdz pamatu pēdas apakšai un pamatos enkurojot jaunas stiegras, veicot piebetonēšanu. Ēkas Rietumu pusē paredzēts pastiprināt grunti zem esošajiem pamatiem, veicot ģeopolimēru injekcijas.

Sienas:

Paredzēts saglabāt esošās sienas.

Pārsegums:

Paredzēts saglabāt esošos pārsegumus.

Jumta konstrukcijas:

Paredzēts saglabāts esošās jumta konstrukcijas.

**Projektēto konstrukciju energoefektivitātes rādītāji:**

|  |  |
| --- | --- |
| **Ēkas norobežojošo konstrukciju siltumpretestība R** | RN=1,421 m2\*K/W – aprēķina  RT=1,721 m2\*K/W – normatīvais, kas aprēķināts saskaņā ar Latvijas būvnormatīvu „Ēku norobežojošo konstrukciju siltumtehnika” LBN 002-15. Tā kā RT>RN, tad prasība ir izpildīta |

Būvinženieris: I. Veiss

Būvprakses sertifikāts Nr. 3-01148